בוועדה המחוזית לתכנון ולבנייה התקבלו החלטות בעניין התחדשות עירונית בחדרה בשכונת גבעת אולגה וכן בעניין תוכנית של פינוי בינוי במתחם הגדוד העברי ובמתחם אלי כהן שבה אישרה הוועדה למתן תוקף את תוכנית מגדלי חוף הים. את התוכנית פינוי בינוי במתחם אלי כהן יזמה עיריית חדרה, והוא מתייחס לשטח של כ-115 דונם וייבנו בו 1,069 דירות בשני מתחמים. האחד שכיום הוא מאושר להיות שטח ציבורי, תוקם בו שכונת מגורים שאליה יפונו הדיירים מהמבנים הקיימים ובה ייבנו מגדלי מגורים. המתחם השני באלי כהן, זהו האזור הוותיק, שבו ייבנו מבני ציבור לכלל השכונה במקום המבנים הישנים שייהרסו. צביקה גנדלמן, ראש עיריית חדרה ציין כי מדובר בצעד חשוב בהתפתחותה של העיר חדרה ובפרט של שכונת אולגה והעירייה בירכה על אישורה של התוכנית והודתה למשרד הבינוי והשיכון וכן לרשות הממשלתית להתחדשות עירונית על הליווי ועל המימון שהיא נותנת. הוועדה המחוזית ציינה בהחלטה שיש בתוכנית חשיבות לעיר חדרה ולתושביה, ולכן יש צורך לאשרה מתוך שקילת האיזון בין הצורך לבצע התחדשות עירונית בחדרה ולדאוג לשיפור המרחב הציבורי עבור דיירי המתחם והשכונה כולה, לבין השאיפה לשמור על המאפיינים הקיימים כיום ולצמצם את הפגיעה בסביבה האורבנית הקיימת. הוועדה קיימה דיון על 10 ההתנגדויות שהוגשו לפני שהחליטה על אישורה ודחתה 8 מהן. לגבי שתי ההתנגדויות האחרות קיבלה הוועדה באופן חלקי כמה סעיפים ובתיאום עם הוועדה המקומית והוחלט, בין השאר, על שלביות להסדרת רחוב חזון איש, הגדלת תקן החנייה ועוד. התנגדות של תושב העיר להרחיק את מבנה שנאים מביתו, התקבלה אף היא.
פרויקט תמ"א 38 ברמת גן ברחוב רש"י יצא לדרך לאחר 7 שנים מאז שהחלו לקדם אותו. נציגת הדיירים מציינת כי רוב בעלי הדירות מבינים את החשיבות של פינוי-בינוי בבניין שנמצא במצב שהוא מתפורר, אך לחלק קשה יותר עם ההחלטה כמו למשל הדיירים המבוגרים יותר. אך הקושי העיקרי, היה מול עיריית רמת גן מה שגרם לעיכובים בקידום הפרויקט. עו"ד חגי מידן, בא כוח בעלי הדירות, ציין כי ההתנגדויות של בעלי דירות בבניינים הסמוכים, גרמו לכך שוועדת הערר החליטה לצמצם את זכויות הבנייה אותו אישרה הוועדה המקומית, וזה גרם לכך שהיה צורך לתכנן מחדש את הפרויקט ולהתאים אותו לזכויות הבנייה המצומצמות יותר. העובדה שעיריית רמת גן בוחנת את המדיניות שלה בקשר ליישום תמ"א 38 ברמת גן, המריצה את הצדדים לקדם במהירות את הפרויקט. במסגרת הפרויקט, אותו יזמה קבוצת רוטשטיין, ייהרסו שלושה בניינים, הנמצאים על חלקה אחת, והמחוברים בקיר משותף בשלוש כניסות. בבניינים שייהרסו יש קומת קרקע ועוד שתי קומות ובסך הכול 21 דירות בשטח ממוצע של 60 מ"ר. במקום הבניינים שייהרסו, ייבנו שני בניינים מחוברים שבהם קומת קרקע ועוד 8 קומות וכן קומת גג בנסיגה ובסך הכול 47 דירות כשלכל דירה תהיה חניה בחניון תת קרקעי. 21 מהדירות תימסרנה לבעלי הדירות הקיימות, ועוד 26 דירות ישווקו על ידי היזם כאשר חלק מהן תהיינה פנטהאוזים ומיני פנטהאוזים וכן דירות גן. בעלי הדירות הקיימות יקבלו דירה חדשה ששטחה גדול ב-10 מ"ר מהדירה הקיימת והכוללת ממ"ד ומרפסת שמש. הצפי שסיום הפרויקט הוא סוף 2021.
בתקופה האחרונה רבו מספר ראשי העיריות בערים להודיע כי יקפיאו את התוכניות של תמ"א 38 בעירם. ראש עיריית רמת גן, כרמל שאמה הכהן, ניצל את העובדה שהייתה תקופת בחירות ועתה נמצאים כבר בתקופת בחירות נוספת כך שאין ממשלה שתגיב לצעדים, והחליט על הגבלת תמ"א 38 ברמת גן. ברמה הארצית, מי שמקבל את ההחלטות, עסוק בהרכבת הממשלה ומי יהיו השרים, והאם יהיו שינויים ארגוניים, למי ממשרדי האוצר, מנהל התכנון והבינוי תהיה סמכות בתחומים השונים. יזם תמ"א 38, מגלה לאחר שנים של עבודה על פרויקט תמ"א 38, שייתכן וכל מאמציו ירדו לטמיון, בשל שינוי של העירייה במדיניותה לגבי תמ"א 38. תוכנית המתאר הארצית – תמ"א 38 – נועדה לאפשר חיזוק מבנים שיעמדו בפני רעידות אדמה, ובפני מתקפת טילים, כמו שקרה לאחרונה בדרום, כאשר מאות טילים נורו לעבר שטח ישראל. ראשי עיריות בערים המבוססות יותר שלא זקוקים לשום מענקי איזון, יכולים להרשות לעצמם לשנות את המדיניות הארצית שנקבעה ולמנוע יישום תמ"א 38 בעירם, משום שאין התוכנית המתאר הארצית מתאימה למדיניות שלהם. המצב הזה של תוכנית ארצית, הנתמכת על ידי המדינה, ועל ידי מוסדות התכנון שלה, נעצרת על ידי ראשי העיריות, אינו תקין. אפשר כמובן לבקר את תמ"א 38, והעיריות יכולה לקדם פרויקטים גדולים יותר של התחדשות עירונית במקומות שניתן לבצע אותם, אך אם יש בניין בודד שעבורו הפתרון של תמ"א 38 הוא היחידי האפשרי יש לאפשר לבצע אותו.
לא תמיד בעלי הדירות בבית משותף מסכימים לגבי אופן מימוש הזכויות שלהם כמו למשל במקרה שרוצים לקדם פרויקט של תמ"א 38 ואילו בעל דירה הנמצאת בקומה העליונה בבניין רוצה לבנות על הגג חדר נוסף ורצון זה מתנגש עם הרצון לבצע תמ"א 38 בבניין. ועדת הערר המחוזית תל אביב דנה בערר במקרה שבעל דירה בעיר בני ברק ביקש לבנות חדש על הגג מכוח תוכנית הגגות של בני ברק וקיבל את הסכמת 66 אחוזים מבעלי הדירות לכך. מדובר בבניין ברחוב עלי הכהן של בני ברק אך לבקשת בעל הדירה הוגשו התנגדויות של שני בעלי דירות בבניין הנמצא באותו הבניין ברחוב עלי הכהן ובבניין הסמוך, אך הוועדה המקומית של בני ברק, החליטה לא לקבל את ההתנגדויות והמתנגדים הגישו ערר לוועדת הערר המחוזית תל אביב ובו טענו כי הבנייה המבוקשת תפגע ביציבות של המבנה של הבית המשותף, אשר נבנה לפני 50-60 שנים, והציגו חוות דעת של מהנדס שהבניין לא עמיד בפני מקרים של רעידות אדמה, והבנייה המבוקשת תעמיס עומס נוסף על יסודות הבניין ועל העמודים שלו. עוד צוין בחוות הדעת שאם ייעשה חיזוק חלקי של המבנה, באגף אחד של הבניין (עלי הכהן 14), הרי שבאגף השני (עלי הכהן 16) תגדל הסכנה של התמוטטות. עוד נטען בערר שאישור הבקשה לבניית חדר על הגג, עלול לסכל בעתיד ביצוע של פרויקט תמ"א 38 בבניין. הוועדה המקומית טענה מנגד כי על הבקשה להוספת חדר על הגג חתום מהנדס קונסטרוקציה והוא יצטרך להבטיח שפעולה זו תואמת את חישוב העומסים. לגבי ביצוע תמ"א 38 בעתיד, מגיש הבקשה התחייב שלא תהיה לו התנגדות ואף להתפנות מהשטח שאושרה לו בנייה עליו ולכן הוועדה דחתה את הערר.
שבעת מתחמים חדשים של התחדשות עירונית עליהם המליץ מינהל התכנון, הוכרזו על ידי קבינט הדיור והם יקודמו בערים ראש העין, יהוד מונסון, פתח תקווה, קרית גת, חדרה, לוד. פינוי בינוי בקריית גת יתבצע לאורך שדרות העצמאות בסמוך למפגש עם רחוב הקוממיות ורחוב צה"ל שכיום יש במתחם הזה הנקרא "קוממיות יסקי" 114 יחידות דיור אשר ייהרסו ובמקומם יבנו כ-1,450 יחידות דיור חדשות במבנים שבגובה 20-30 קומות. בשכונת אביב שבעיר ראש העין, במתחם "ג'ון קנדי" יהרסו כ-27- יחידות דיור וייבנו 13 מבני מגורים חלקם בגובה של 7 קומות וחלקם האחר במבנים בגובה של 19 קומות ובסך הכול ייבנו בפרויקט הזה של פינוי בינוי בראש העין כ-800 יחידות דיור. במזרח לוד במתחם "שלמה המלך" ייהרסו 564 יחידות דיור ותחתיהם ייבנו כ-3,300 יחידות דיור במבנים של 10 ו-25 קומות. וכן יורחבו שני בתי ספר הקיימים במתחם ויוקצה שטח של כ-15 דונם לשטחים פתוחים. עוד פרויקט של פינוי בינוי בלוד מתוכנן במתחם "אילת" בממוקם אף הוא במזרח לוד, ייהרסו כ-209 יחידות דיור ובמקומם ייבנו כ-852 יחידות דיור במבנים בני 7 קומות ואחרים בני כ-25 קומות וכן יוקמו מבנים עבור מסחר ותעשייה על שטח של כ-3,000 מ"ר וכן יוקצו כ-4,800 מ"ר עבור מבני ציבור. במתחם גבעת אולגה של חדרה ייבנו כ-1,500 יחידות דיור וזאת במסגרת תוכניות של פינוי בינוי בחדרה שהיא במסגרת המדיניות של עיריית חדרה. פינוי בינוי ביהוד-מונוסון יבוצעו בשלושה מתחמים: קדושי מצרים, הרצל, גיורא שבהם ייבנו כ-951 יחידות דיור במקום כ-332 יחידות דיור הקיימות שם כיום. פינוי בינוי בפתל תקווה יבוצע במתחם "אנסקי" המצוי בקרבת צירי התנועה של רחובות קפלן, ארלוזורוב, ובסמיכות לרחוב ז'בוטינסקי בקרבת בית החולים בלינסון. הקבינט אישר גם תוכניות באזור הקו הסגול של הרכבת הקלה במטרופולין תל אביב.
דיירת בחיפה נדהמה לגלות תחנת סמים מתחת לביתה - וואלה!